Sardinian ralli 2023

Sardinian ralli 2023 oli rallin maailmanmestaruussarjan kilpailu kaudella 2023. Kilpailu järjestettiin 1.–4. kesäkuuta 2023. Kilpailun keskuspaikka oli Olbiassa.
Kilpailuun kuului 19 erikoiskoetta, joiden pituus oli . Siirtymiä oli yhteensä .
Kilpailu oli kauden kuudes.
Kilpailijat.
Kilpailuun ilmoittautui yhdeksän Rally1-autoa ja 40 WRC2-autoa. Kilpailussa oli mukana myös Rally3- ja Rally4-autoja.
Tapahtumia.
Neljännellä erikoiskokeella Kalle Rovanperä väisti tiellä olleita lehmiä ojan kautta ja osui samalla lehmään. Daniel Sordo ajoi leveäksi ja kaatoi auton, mutta pääsi huoltoon saakka vaikka menetti kolme minuuttia aikaa. Myös Takamoto Katsuta ajoi pitkäksi ja menetti aikaa osuttuaan kiveen.
Pierre-Louis Loubet ei päässyt aloittamaan viidettä erikoiskoetta mekaanisen vian vuoksi, jolloin hän ei saanut vaihdetta päälle aikatarkastuksessa. Hän sai tästä kolmen minuutin aikasakon, mutta erikoiskoe keskeytettiin ja hän pääsi ajamaan sen tienopeudella siirtymänä seuraavalle erikoiskokeelle, jossa hän pääsi jatkamaan kilpailua.
Perjantain viimeisellä erikoiskokeella Loubetin ohjaus rikkoutui ja hän ajoi ojaan. Lappi nousi Ogierin ohi kilpailun johtoon 0,1 sekunnin erolla.
WRC2-sarjassa Sami Pajari nousi perjantain lopuksi kärkeen 6,3 sekunnin erolla Adrien Fourmauxiin. Oliver Solbergin rikkoutunut jousitus johti hänen putoamiseen kilpailun kärjestä. Teemu Suninen joutui vaihtamaan renkaan erikoiskokeella, jonka myötä hän jäi yli kaksi minuuttia. Erikoiskoe 5 keskeytettiin turvallisuuden vuoksi ja nimelliset ajat annettiin muille WRC2-sarjassa ajaville kuin Fourmauxille, joka ehti ajaa erikoiskokeen läpi. Gus Greensmithin ulosajon jälkeen erikoiskoe 6 keskeytettiin.
Loubetin oli tarkoitus jatkaa lauantaina, mutta huollossa autosta löydettiin ennakoitua enemmän vaurioita ja talli päätti keskeytyksestä. Katsuta joutui keskeyttämään lauantaina, kun lauantain ensimmäisellä erikoiskokeella autoon tuli vaurioita vesiesteen ylityksessä. Myös Tänakin auto kärsi vaurioita vesiesteen ylityksessä lähellä erikoiskokeen 9 loppua. Tänak pääsi erikoiskokeen loppuun sähkömoottorin avulla, mutta joutui keskeyttämään siirtymäosuudella. Erikoiskokeella 10 Evansin auto kärsi vaurioita vesiesteessä, mutta Evans pääsi erikoiskokeen loppuun.
Erikoiskokeella 14 Ogier ajoi ulos mutkassa. Hänen jalkansa luisti jarrupolkimelta, jolloin auto luisti paikkaan, josta sitä ei katsojien avullakaan saatu takaisin tielle. Ennen erikoiskokeen alkua Ogier pysähtyi vaihtamaan hitaasti vuotavaa rengasta, josta hänen kenkäänsä jäi mutaa. Ogierin ulosajon jälkeen johtopaikasta taistellut Lappi hidasti vauhtia ja Neuville siirtyi kilpailun johtoon.
WRC2-kategoriassa Fourmaux siirtyi johtoon kun Pajari osui kiveen, joka rikkoi takarenkaan ripustuksen.
WRC3-kategorian johdossa ollut Roope Korhonen kaatoi auton lauantaina, jolloin William Creighton siirtyi johtoon. Korhonen pääsi jatkamaan, mutta menetti aikaa.
Sunnuntaina WRC2-kategoriassa ajanut Emil Lindholm joutui keskeyttämään iskunvaimentimen kiinnityksen hajoamiseen. Dani Sordo joutui keskeyttämään kun pakokaasujärjestelmässä ilmeni tulipalovaaran aiheuttava vika. Fourmaux ajoi ulos viimeisellä erikoiskokeella johtoasemasta ja joutui keskeyttämään. Neuville ajoi yleiskilpailun voittoon ja Rovanperä voitti Power Stage -erikoiskokeen. Andreas Mikkelsen nousi WRC2-kategorian voittajaksi ja Teemu Suninen WRC2-kategorian toiseksi.
FIA päätti, että WRC2-kilpailijoille ei myönnetä Power Stage -pisteitä koska kilpailu jouduttiin välillä pysäyttämään ja kaikki osallistujat eivät voineet ajaa viimeistä erikoiskoetta. Roope Korhonen voitti WRC3-kategoriassa saatuaan johtopaikan takaisin Creightonin kärsittyä rengasrikosta. Korhonen johtaa WRC3-sarjaa kolmella voitolla. Creighton voitti Junior WRC -kategoriassa, jossa hän johtaa sarjaa.
Erikoiskokeet.
Kilpailun erikoiskokeiden aikataulu ja voittajat: